Cinemaskop -Last month's silver screen stars - Astrodienst Guest user u1349565431
25-Jul-2016, 14:47 UT/GMT Hoe kan ek ‘n uitstekende luisteraar word? - www.bybelkennis.co.za
by Coen Slabber · Published 19/11/2015 · Updated 06/10/2015
The Lord frequently upsets the purposes of his saints in order to humble them, and by such humiliation to teach them to look to His providence, om which they are to depend – Calvyn
Luister is soos intelligensie – meeste mense glo dat hulle bokant die gemiddelde is. Dit is tog nie moontlik nie. Luister is ‘n vaardigheid waarin elkeen van ons moet uitblink. In ‘n onlangse studie van die George Washinton Universiteit is bevind dat luister 40% van ‘n leier se prestasie kan beïnvloed.
Mense praat baie. Daarom is daar baie geleenthede om te luister. Ons praat om terugvoer te gee, opdragte uit te reik en om teikendatums te kommunikeer. Behalwe dit wat ons hoor, kry ons waardevolle inligting deur na ‘n persoon se stemtoon te luister en na sy liggaamstaal te kyk.
Doeltreffende luister kan aangeleer en bemeester word. Soms is dit moeilik; soms is dit vervelig, maar doeltreffende luister kan bemeester word. Jy moet net weet wat om te doen. Dr Travis Bradberry, medeskrywer van Emotional Intelligence 2.0, gee ‘n paar riglyne.
Meeste mense fokus so op wat hulle volgende gaan sê dat hulle nie hoor wat die ander persoon sê nie. Die woorde is duidelik, maar die betekenis gaan verlore. Om te fokus is nie so maklik as wat dit klink nie. Jou gedagtes kan jou aandag aflei.
Sit weg jou foon
Jy kan nie doeltreffend luister en jou foon terselfdertyd monitor nie. Niks ontstel mense meer as wanneer jy na jou foon loer terwyl julle met ‘n gesprek besig is nie. As jy met ‘n gesprek besig is, moet jy al jou aandag daaraan gee. Dit maak die gesprek aangenamer en doeltreffender.
Vra goeie vrae
Mense wil weet of jy luister. ‘n Vraag ter verduideliking wys vir hulle dat jy luister, maar ook dat jy belangstel in wat hulle te sê het. Onmiddellik wen jy respek en waardering. Jy probeer bevestig wat jy gehoor het, maar jy vra ook vrae om meer inligting te bekom. Goeie vrae is: Hoekom sê jy dit? Wat het volgende gebeur? Jy moet seker maak dat jou vrae sal bydra om die spreker te verstaan. Moenie vrae vra om die onderwerp te verander nie.
Oefen nadenkende luister
Dit is die luisterstrategie waar jy die betekenis van wat gesê is, parafraseer. So maak jy seker dat jy die spreker se woorde korrek geïnterpreteer het. Deur dit te goen, gee jy aan die spreker die geleentheid om te verduidelik wat sy bedoel het om te sê. Moenie net die spreker se woorde herhaal nie. Gebruik jou eie woorde om te bewys dat jy die inligting geabsorbeer het.
Gebruik positiewe liggaamstaal
Wees bewus van jou uitdrukking, stemtoone en handbewegings en maak seker dat hulle positief is. Deur ‘n positiewe stemtoon te gebruik; deur nie jou arms te vou nie; deur oogkontak te behou is almal tekens van positiewe liggaamstaal. Dit kan al die verskil aan ‘n gesprek maak.
As jy ‘n goeie luisteraar wil wees moet jy nie oordeel nie. Dit maak dat mense gemaklik voel om jou te nader. Niemand wil ‘n gesprek voer met iemand wat alreeds besluit het en nie gewillig is om te luister nie. Om toeganklik te wees beteken dat jy toegang tot nuwe idees het. Om dit reg te kry, moet jy die wêreld deur ander mense se oë sien. Dit beteken nie dat jy glo wat hulle glo nie of dat jy hulle gedrag goedkeur nie. Dit beteken jy oordeel nie voordat jy presies verstaan wat hulle sê nie.
As jy nie vrae vra om duidelikheid of meer inligting te kry nie, moet jy stilbly. As jy dink oor wat jy volgende gaan sê, neem dit die aandag van die spreker af weg. As jy die gesprek kaap, wys dat jy dink dat jy iets belangriker as die spreker te sê het. Moenie te gou met allerhande oplossings na vore kom nie. Almal van ons wil mense help – veral as dit iemand is vir wie jy omgee. As ons te gou met oplossings inspring, maak ons die ander persoon stil.
Die lewe is besig. Almal van ons probeer elke dag baie dinge doen. Maar aktiewe, doeltreffende luister is nie iets wat jy sommer so in die loop van sake kan doen nei. Dit vereis ‘n doelbewuste poging.
Laaste 30 Dae: 18,378
Laaste 365 Dae: 362,996